Liittyminen - Janakkala
Etusivu » Palvelut » Janakkalan Vesi » Asiakkaalle » Liittyminen
Tilaa liitoskohtalausunto Janakkalan Vedeltä sähköpostitse janakkalanvesi@ janakkala.fi.
Lausuntoa varten tarvitaan tiedot kiinteistön omistajasta/rakentajasta, kiinteistön osoite, sekä liitoskohtalausunnon toimitusosoite (koti- tai sähköpostiosoite).
Vesilaitos toimittaa liittyjälle kirjallisena liitoslausunnon kiinteistön vesi- ja viemärisuunnitelmaa varten.
Lausunnosta selviää liittymismahdollisuus vesijohtoon, jäte- ja hulevesiviemäriin, liittämiskohdat, liittymis- ja padotuskorkeudet sekä vesijohtopaine.
Liitoskohtalausunto toimitetaan noin kahden viikon kuluttua lausunnon tilauksesta.
Liittymän saamiseksi tulee asiakkaan toimittaa laitokselle kirjallinen liittymishakemus asianmukaisesti täytettynä. Hakemuskaavakkeen saa myös Janakkalan Veden toimistolta. Hakemus liitteineen toimitetaan paperisina.
Hakemuksen liitteenä tulee olla kohdan 3 mukainen vesi- ja viemärisuunnitelma kahtena sarjana.
Kun hakemus liitteineen on saapunut, se tarkastetaan Janakkalan Veden toimesta. Hakemuksen käsittelyaika on noin kaksi viikkoa, jonka jälkeen voidaan sopia liitostyön ajankohdasta.
Kiinteistön vesi- ja viemärilaitteet, joihin luetaan tonttijohdot laitoksen runkojohtoihin saakka, tulee rakentaa vesihuoltolaitoksen tarkastaman ja hyväksymän vesi- ja viemärisuunnitelman mukaisesti. Tarkastus ja hyväksyntä kattavat laitoksen edun valvonnan, mutta ei koske rakennusvalvonnan piiriin kuuluvaa kvv-tarkastusta.
Vesi- ja viemärisuunnitelmaan tulee sisältyä seuraavat piirustukset, jotka toimitetaan vesilaitokselle hyväksyttäviksi kahtena sarjana paperisina hakemuksen yhteydessä:
Asemapiirros (1:500), johon on merkitty kiinteistön ulkopuoliset vesihuoltolaitteet
Pohjapiirustukset (1:50), jossa on kiinteistön sisäpuoliset vesihuoltolaitteet
Kalusteluettelo, jossa mitoitusvesimäärä
Tarvittaessa linjapiirustus sekä piirustukset erityisrakenteista ja -laitteista
Vesimittari tulee sijoittaa lattiaviemäröityyn lämpimään tilaan, jossa se on helposti luettavissa ja huollettavissa. Vesimittarille varattavasta tilantarpeesta on enemmän kohdassa 8.
KVV-hakemus-/ilmoituskaavake
KVV-työnjohtaja tulee ilmoittaa liittymishakemuksessa.
Sopimus koskee liittämistä ja käyttöä. Ennen sopimuksen allekirjoittamista tulee asiakkaan tutustua sopimuksen yhteydessä toimitettaviin sopimusehdot sekä yleiset toimitusehdot.
Jos tontille ei ole rakennettu vesihuollon liittymiä valmiiksi on liittymien rakentamisesta tontin rajalle neuvoteltava vesilaitoksen kanssa hyvissä ajoin ennen liitostarvetta. Liittyjä vastaa kustannuksellaan myös yleiseltä alueelta tontin rajalle rakennettavista tonttijohdoiksi jäävistä vesihuoltoliittymistä. Liittyjä hakee maanomistajalta tarvittaessa johdoille sijoitusluvan ja katualueella kaivettaessa kunnalta kaivuluvan.
Liittyjä hankkii kustannuksellaan kaikki tarvittavat putki- ym. materiaalit kiinteistölle. Putkikoot on määritelty liitoskohtalausunnossa.
Vesilaitos tekee tonttijohtojen liitostyöt sekä toimittaa vesimittarin samalla kertaa. Vesilaitos tekee aina paineellisten putkien (vesijohto ja paineviemäri) liitokset. Viettoviemärit liittyjän on mahdollista liittää itse. Liitokset tehdään hyväksyttyjen vesi- ja viemärisuunnitelmien sekä liitoskohtalausunnon mukaisesti.
Liitoskohta tulee kaivaa esiin niin, että liittämistyö voidaan tehdä esteettä. Kaivutyö tulee toteuttaa työsuojeluhallinnon Kapeat kaivannot –oppaan mukaisesti. Liitostyön onnistumisen vaatimista ylimääräisistä töistä kuten kaivusta tai veden poistosta kaivannosta laskutetaan aiheutuneiden kustannusten mukaisesti. Asiakas vastaa kaivutyön mahdollisesti aiheuttamasta vauriosta.
Vesimittari sulkuventtiileineen toimitetaan ja asennetaan liitostyön yhteydessä. Liittyjän on huolehdittava, että vesimittari voidaan asentaa oikeaan asennuskohtaan niin, ettei se pääse vahingoittumaan.
Myöhemmin mahdollisen johdon lyhentämisen, jatkamisen tai jäätyneen vesimittarin vaihdon suorittaa vesilaitos ja laskuttaa aiheutuneiden kustannusten mukaisesti liittyjää.
1. Vesimittari kannattaa sijoittaa siten, että etäisyys liitoskohdasta vesimittarille jää kohtuulliseksi.
Sopiva vesimittarin sijoituskohta on tekninen tila tai muu lattiaviemäröity tila. Vesimittaritilassa on oltava valaistus ja riittävä tuuletus.
3. Vesimittaria ei saa koteloida eikä eristää, jotta sen luku ja vaihtaminen olisi helppoa.
Vesimittarin asentamisen, vaihtamisen, lukemisen ja huoltamisen tulee olla esteetöntä. Mittaria ei tule sijoittaa kaappiin, tai muihin ahtaisiin tiloihin.
Liittymisen yhteydessä laskutetaan liittymis- ja tonttijohtomaksut. Kiinteähintainen perusmaksu sekä käytön mukaan määräytyvät vesi- ja jätevesimaksut laskutetaan neljästi vuodessa.
Tarkemmat hinnat löytyvät hinnastosta: Vesilaitoksen maksut 1.1.2020.